9. การควบคุมภายใน

ระบบการควบคุมภายใน

บริษัทได้ให้ความสำคัญต่อการควบคุมภายในอย่างต่อเนื่อง โดยคณะ กรรมการบริษัท
ได้มอบหมายให้คณะกรรมการตรวจสอบ สอบทานการประเมินระบบการควบคุมภายใน
เพื่อมุ่งเน้นให้ระบบการควบคุมภายในมีความเพียงพอและเหมาะสมกับการดำเนินธุรกิจ
และมีประสิทธิผลประสิทธิภาพในการดำเนินงาน รวมทั้งการใช้ทรัพยากร การดูแลรักษาทรัพย์สิน
การป้องกัน หรือลดความผิดพลาด ความเสียหาย การรั่วไหล การสิ้นเปลืองหรือการทุจริต
ระบบบัญชีและรายงานทางการเงินมีความถูกต้องเชื่อถือได้ รวมทั้งการปฏิบัติตามกฎหมาย ระเบียบ
ข้อบังคับที่เกี่ยวข้องกับการดำเนินธุรกิจของบริษัท

กรรมการตรวจสอบปฏิบัติหน้าที่และแสดงความคิดเห็นได้อย่างอิสระ
โดยมีสำนักงานตรวจสอบภายในจาก บริษัท สอบบัญชี ไอ วีแอล จำกัด
เข้ามาทำการตรวจสอบภายในเพื่อให้บริษัทมีระบบการควบคุมภายใน ระบบตรวจสอบภายใน ที่รัดกุม
เหมาะสม ทันสมัย และมีประสิทธิภาพ โดยได้มีการตรวจสอบระบบการควบคุมภายในต่างๆ ดังนี้

1.  ระบบงานขายและการจัดเก็บรายได้

1.  ระบบงานผลิตสื่อโฆษณาและต้นทุนงาน

2.  ระบบงานจัดซื้อจัดจ้างทั่วไป และการควบคุมทรัพย์สิน

3.  ระบบงานทรัพยากรบุคคล

4.  ระบบงานบัญชี การเงิน งบประมาณ และภาษีอากร

สำนักงานตรวจสอบภายใน ทำหน้าที่ประเมินการควบคุมภายในตามแนวปฏิบัติที่กรรมการบริษัทกำหนด
โดยมีนโยบายตรวจสอบในเชิงป้องกันและเป็นประโยชน์กับหน่วยงาน
พิจารณาความน่าเชื่อถือในความถูกต้องของรายงานทางการเงิน
ตรวจสอบการเปิดเผยข้อมูลอย่างเพียงพอให้เกิดความโปร่งใส
ตรวจสอบการปฏิบัติตามแนวทางการกำกับดูแลกิจการที่ดี และเพิ่มประสิทธิภาพ
ประสิทธิผลในการดำเนินงาน รวมทั้งการสอบทานการป้องกันการทุจริตภายในองค์กร
โดยยึดหลักแนวการตรวจสอบตามมาตรฐานสากล และรายงานต่อกรรมการตรวจสอบทุกไตรมาส
ในรายงานประกอบด้วยข้อเสนอแนะ (ถ้ามี) รวมทั้งการดำเนินงานของฝ่ายบริหารตามข้อเสนอแนะ
และทุกสิ้นปีได้จัดทำรายงานแนวทางการป้องกันการทุจริตในองค์กรและทบทวนทุกสิ้นปี

ปี 2555
คณะกรรมการตรวจสอบได้สอบทานระบบการควบคุมภายในซึ่งประเมินโดยผู้บริหารและสำนักตรวจสอบภายใน
ไม่พบประเด็นปัญหาหรือข้อบกพร่องที่เป็นสาระสำคัญ
ซึ่งสอดคล้องกับความเห็นของผู้สอบบัญชีของบริษัท ระบบการควบคุมภายในของบริษัท
มีความเพียงพอและมีประสิทธิผล

การบริหารความเสี่ยง

บริษัท มาสเตอร์ แอด จำกัด (มหาชน) และบริษัทในเครือ
ตระหนักและให้ความสำคัญต่อการบริหารจัดการองค์กรที่ดีเพื่อขับเคลื่อนองค์กรให้มีความเติบโต
และขยายธุรกิจอย่างมีสเถียรภาพ
มีฐานะทางการเงินที่มั่นคงและสามารถสร้างผลตอบแทนแก่ผู้ถือหุ้นในระดับที่เหมาะสม

ภายใต้การดำเนินธุรกิจที่มีความสลับซับซ้อนและเปลี่ยนแปลงอย่างต่อเนื่อง คณะกรรมการ
และผู้บริหารของบริษัท ฯ เห็นควรให้มีการนำระบบการบริหารความเสี่ยงมาใช้ในองค์กร
ให้เป็นเครื่องมือประกอบการกำหนดทิศทาง การวางกลยุทธ์ และการดำเนินธุรกิจของบริษัท
ที่จะเสริมสร้างศักยภาพและเพิ่มโอกาสทางธุรกิจรวมทั้งการปรับปรุงกระบวนการปฏิบัติงานอย่างต่อเนื่อง
อันจะเป็นการสนับสนุนให้บริษัทฯ สามารถบรรลุวัตถุประสงค์ในภาพรวมที่มีการกำกับดูแลกิจการที่ดี
และสามารถสร้างมูลค่าเพิ่มให้แก่ผู้ถือหุ้นและผู้เกี่ยวข้อง
โดยการกำหนดให้การบริหารความเสี่ยงเป็นส่วนหนึ่งของวัฒนธรรมองค์กรในการปฎิบัติงาน
และให้พนักงานทุกคนในทุกระดับชั้นตระหนักถึงหน้าที่ความรับผิดชอบในการบริหารความเสี่ยงร่วมกันจึงกำหนดนโยบายการบริหารความเสี่ยง
ดังนี้

1.  ความเสี่ยงที่ยอมรับได้ และระดับความเสี่ยงที่ยอมรับได้ของบริษัท ต้องได้รับการอนุมัติโดยคณะ

  กรรมการบริหารความเสี่ยงก่อนนำไปใช้ปฏิบัติ

1.  ดำเนินการให้การบริหารความเสี่ยงเป็นความรับผิดชอบของพนักงานในทุกระดับชั้นที่ต้องตระหนักถึงความเสี่ยงที่มีในการปฎิบัติงานในหน่วยงานของตนและในองค์กร
    และต้องให้ความสำคัญกับการบริหารความเสี่ยงต่างๆ
    ได้รับการบริหารจัดการภายใต้การควบคุมภายในอย่างมีระบบให้อยู่ในระดับที่เพียงพอและเหมาะสม
    และยอมรับได้

2.  ส่งเสริมและสนับสนุนให้การบริหารความเสี่ยงเป็นเครื่องมือสำคัญในการบริหารจัดการที่บุคลากรทุกระดับต้องมีความเข้าใจ
    มีความร่วมมือ มีความร่วมใจและร่วมกันใช้การบริหารความเสี่ยงสร้างภาพลักษณ์ที่ดี
    เสริมสร้างการกำกับดูแลกิจการที่ดี การบริหารจัดการที่เป็นเลิศ
    และสร้างความเชื่อมั่นให้กับผู้ถือหุ้น / ผู้มีส่วนได้เสีย และผู้ใช้บริการของบริษัทฯ

3.  ส่งเสริมและพัฒนาการนำระบบเทคโนโลยีสารสนเทศที่ทันสมัยมาใช้ในกระบวนการบริหารความเสี่ยงของบริษัทและสนับสนุนให้บุคลากรทุกระดับสามารถเข้าถึงแหล่งข้อมูลข่าวสารการบริหารความเสี่ยงอย่างทั่วถึง
    ตลอดจนการจัดระบบการรายงานการบริหารความเสี่ยงให้คณะทำงานบริหารความเสี่ยงของบริษัท
    ฯและคณะกรรมการบริหารความเสี่ยงเป็นไปอย่างมีประสิทธิภาพ